Նախագահական ընտրություններ Ֆրանսիայում (2017)

**Նախագահական ընտրություններ Ֆրանսիայում 2017** (), որի առաջին փուլը տեղի է ունեցել 2017 թվականի ապրիլի 23-ին։ Քանի որ առաջին փուլում հաղթողը չի որոշվել, մայիսի 7-ին կանցկացվի ընտրությունների երկրորդ փուլը։ Ֆրանսիայի հինգերորդ հանրապետության թվով 11-րդ ընտրություններն են, որի արդյունքում ընտրված անձը հինգ տարի ժամկետով կնախագահի Ֆրանսիան։ Առաջին փուլի արդյունքներով հաղթանակ է տարել էկոնոմիկայի նախկին նախարար Էմանուել Մակրոնը։

Ֆրանսիայի առաջատար կուսակցությունները (Հանրապետականները և Սոցիալիստներ) փրայմերիզների ժամանակ իրենց թեկնածուներին առաջադրել են 2016 թվականին։ 2016 թվականի նոյեմբերի 20-ին Նիկոլա Սարկոզին հանել է իր թեկնածությունը և հայտարարել քաղաքական կարիերան ավարտելու մասին։ 2016 թվականի դեկտեմբերի 1-ին Ֆրանսուա Օլանդը հայտարարել է, որ չի առաջադրվի երկրորդ անգամ և հանել է իր թեկնածությունը։

Երկրորդ փուլի արդյունքներով Ֆրանսիայի նախագահ է ընտրվել Էմանուել Մակրոնը։

## Մասնակիցներ

File:François Fillon 2010.jpg|**Հանրապետականներ****[[Ֆրանսուա Ֆիյոն]]** Խորհրդարանի անդամ Փարիզից և երկրի նախկին վարչապետ (2007-2012): hաղթել է փրայմերիզի 2-րդ փուլում
պատկեր:BHamon2012.jpg|**Սոցիալիստներ****[[Բենուա Ամոն]]** Խորհրդարանի պատգամավոր Իվելին դեպարտամենտից և կրթության նախկին նախարար, հաղթել է փրայմերիզում
պատկեր:Front National 2010-05-01 n04.jpg|**Ազգային ճակատ****[[Մարին Լը Պեն]]** Եվրախորհրդարանի պատգամավոր ընտրված Ֆրանսիայի հյուսիս-արևմուտքից
պատկեր:Emmanuel Macron (11 décembre 2014 2).jpg|**«Առա՛ջ»****[[Էմանուել Մակրոն]]** Էկոնոմիկայի, արդյունաբերության և թվային գործերի նախարար
պատկեր:Baydemir & Mélenchon 2015 (cropped) 2.jpg|**«Աննվաճելի Ֆրանսիա»****[[Ժան Լյուկ Մելանշոն]]** Եվրախորհրդարանի պատգամավոր ընտրված Ֆրանսիայի հարավ-արևմուտքից, պրոֆեսիոնալ կրթության նախկին նախարար
պատկեր:2017-02-11 16-10-22 meeting-lo-belfort (cropped).jpg|**Աշխատավորական պայքար****[[Նատալի Արտո]]**Տնտեսագիտության դասախոս, Վոլս ան Վելեն քաղաքի խորհրդի անդամ
պատկեր:Philippe Poutou 2011 (cropped).jpg|**Հակակապիտալիստներ****[[Ֆիլիպ Պուտու]]**Մեքենաշինական գործարանի բանվոր, արհմիության ակտիվիստ
պատկեր:Portrait 1 - Flickr - dupontaignan.jpg|**«Բարձրացնել Ֆրանսիան»****[[Նիկոլյա Դյուպոն Էնյան]]** Խորհրդարանի անդամ Էսոն դեպարտամենտից
File:François Asselineau.jpg|**Ազգային հանրապետական միություն****[[Ֆրանսուա Ասելինո]]**
Image:Bayrou Bercy 2007-04-18 n31.jpg|**«Կընդվզենք»****[[Ժան Լասսալ]]**


## Հարցումներ
### 2017
#### Հունվար

## Առաջին փուլի արդյունքներ
Փարիզի ժամանակով ժամը 19:00-ին փակվել են Ֆրանսիայի բոլոր ընտրատեղամասերը, որոնք բացվել էին առավոտյան 08:00-ին: Բելգիական RTBF հեռուստաընկերության փոխանցմամբ Ժան Լյուկ Բելանշոնը ստացել է ձայների մեծամասնությունը մերձծովյան երեք շրջաններում՝ Սեն Պիեռ և Միքելոնում, Մարտինիկայում և Ֆրանսիական Գվիանայում։

Սոցիոլոգիական ինստիտուտներից մեկի անցկացրած էքզիթ փոլի համաձայն Էմանուել Մակրոնը և Մարին Լը Պեն գլխավորում են առաջատարների ցուցակը։ Էքզիթ փոլի արդյունքների համաձայն, Մակրոնին նախապատվությունը տվել է ընտրողների 24%-ը, Լը Պենին՝ 22%-ը, Ֆիյոնին՝ 20,5%, իսկ Մելանշոնին՝ 18%-ը։ Ընդ որում, Ֆրանսիայում մինչև ընտրատեղամասերի փակվելը արգելվում է էքզիթ փոլերի որևէ արդյունք հրապարակել, այդ իսկ պատճառով էքզիթ փոլերի հիմնական պատվիրատուները շվեյցարական, բելգիական և գերմանական լրատվամիջոցներն են։ Սակայն չեն նշվում հարցումներ անցկացրած սոցիոլոգիական ինստիտուտների անունները։

Ֆրանսիայի էկոնոմիկայի նախկին նախարար, նախագահի թեկնածու Էմանուել Մակրոնը, մեկնաբանելով նախագահական ընտրությունների առաջին փուլում իր հաղթանակը, նշել է, որ իրենք Ֆրանսիայի պատմության մեջ նոր էջ են բացում։ Նա նաև նշել է, որ դառնալու է «բոլոր ֆրանսիացիների նախագահը»։

Ֆրանսիայի նախագահ Ֆրանսուա Օլանդը զանգահարել է Մակրոնին և շնորհավորել հաղթանակի կապակցությամբ։ Այդ մասին հայտնում է France Press-ը՝ հղում անելով նախագահի մամուլի ծառայությանը։

Ֆրանսիայի ներքին գործերի նախարարության վերջնական տվյալներով առաջին փուլում հաղթանակ է տարել Էմանուել Մակրոնը։ Ձայների 90%-ի հաշվարկման արդյունքում, նա հավաքել է ձայների 23,72 %-ը։ Մարին Լը Պենը հավաքել է ձայների 21,90%-ը։ Նախագահական ընտրությունների երկրորդ փուլը տեղի է ունենալու 2017 թվականի մայիսի 7-ին։

## Երկրորդ փուլի արդյունքներ
thumb|right|350px|Դեղինով նշված դեպարտամենտներում հաղթել է Մակրոնը, կապույտով նշված դեպարտամենտներում՝ Լը Պենը
Մայիսի 7-ին առավոտյան ժամը 08:00-ին Ֆրանսիայում բացվել են երկրի բոլոր ընտրական տեղամասերը։
Նախագահի թեկնածուներ Էմանուել Մակրոնը և Մարին Լը Պենը մասնակցել են քվեարկությանը։ Էմանուել Մակրոնը իր քաղաքացիական պարտքը կատարել է Պա դը Կալե դեպարտամենտի Տուկ կոմունայում, իսկ Մարին Լը Պենը քվեարկել է նույն դեպարտամենտի Էնեն Բոմոն կոմունայում։ Նախագահ Ֆրանսուա Օլանդը քվեարկության է մեկնել` ընտրատեղամասերից բացվելուց երկու ժամ անց։ Այն բանից հետո, երբ նախագահը դուրս է եկել ընտրատեղամասից, կանանցից մեկը նրան ծաղիկ է նվիրել, որը նախագահը նվիրել է իրեն ուղեկցող կանանցից մեկին։

Բելգիական «Le Soir» պարբերականի փոխանցմամբ, Էմանուել Մակրոնը հաղթում է մերձծովյան տարածքներում և դեպարտամենտներում։ Այսպես, Մակրոնը Սեն Պիեռ և Միքելոն դեպարտամենտում հավաքել է ձայների 63,3%-ը, իսկ Մարին Լը Պենը հավաքել է ձայների 36,7%-ը։ Սեն Մարտեն (Ֆրանսիա)ում Մակրոնը հավաքել է 67,6% ձայն, իսկ Լը Պենը` 32,4%։ Ֆրանսիական Գվիանայում Մակրոնը հավաքել է ձայների 65%-ը, իսկ Լը Պենը` 35%։ Մարտինիկա կղզում Մակրոնը հավաքել է ձայների 77,5 %-ը, իսկ Լը Պենը` 22,5%-ը։ Քվեարկությունները այս տարածքներում տեղի է ունեցել մայիսի 6-ին։

Փարիզի ժամանակով ժամը 12:00-ի դրությամբ ընտրողների մասնակցությունը կազմում է 28,23%։ Տվյալները վկայում են, որ ֆրանսիացիները անբավարար ակտիվությամբ են քվեարկում։

Femen հասարակական կազմակերպության ակտիվիստները ցույց են կազմակերպել նախագահի թեկնածու Մարին Լը Պենի շտաբի առջև։ Կիսամերկ հինգ աղջիկներ պաստառ են փակցրել Էնեն Բոմոն կոմունայի այն ընտրատեղամասի մոտ, որտեղ պետք է քվեարկեր նախագահի թեկնածուն։ Պաստառի վրա գրված է եղել` «Մարինը իշխանության ղեկին, Մարիաննան՝ հուսահատության մեջ»։ Ակցիայի մասնակիցները ձերբակալվել են։ Ֆրանսիական ԶԼՄ-ներն էլ փոխանցում են, որ մայիսի 6-ին էլ Էյֆելյան աշտարակի վրա Greenpeace-ի ակտիվիստները փակցրել են պաստառ` ընդդեմ Մարին Լը Պենի։

Ֆրանսիայի ոստիկանությունը գործ է հարուցել Էմանուել Մակրոնի շտաբի վրա կիբերհարձակումների փաստի առթիվ։ Ավելի վաղ, Մակրոնի շտաբը հայտարարել էր, որ կիբերհարձակումներ են տեղի ունեցել նախագահի թեկնածուի գլխավոր շտաբի համակարգիչների վրա։ Ֆրանսիական ԶԼՄ-ները տարածել են հայտարարություն, որ կիբերհարձակում գործած սերվերները գտնվում են Ռուսաստանի տարածքում։

ԱՄՆ նախկին նախագահ Բարաք Օբաման հորդորել է ֆրանսիացիներին քվեարկել Էմանուել Մակրոնի օգտին։ Օբաման նշել է, որ Մակրոնը այն անձն է, ով կարող է անսասան պահել ֆրանսիական ժողովրդավարությունը։

«Սպուտնիկ» լրատվականի ֆրանսիական ծառայությունը տարածել է հաղորդագրություն, որ Կոտ դ'Օր դեպարտամենտում գողացել են ավելի քան 800 քվեաթերթիկներ, որոնց վրա գրված էր Մարի Լը Պենի անունը։ Այդ ընթացքում, Մակրոնի քվեաթերթիկներին ոչ ոք ձեռք չի տվել։ Ըստ լրագրողների, այդ քայլին դիմել են քաղաքացիները, ովքեր դեմ են Ազգային ճակատ կուսակցության գործունեությանը։

Բելգիական RBTF հեռուստաընկերությունը տարածել է հաղորդագրություն, համաձայն որի, նախնական տվյալներով, Էմանուել Մակրոնը հավաքել է ձայների 62-65%-ը։

Լոնդոնի քաղաքապետ Սադիկ Խանը կոչ է արել ֆրանսիացիներին քվեարկել Էմանուել Մակրոնի օգտին, քանի որ Մակրոնը այն թեկնածուն է, ով կարող է ապահովել ներգաղթյալների անվտանգությունը Ֆրանսիայում։

Ֆրանսիայի պետական TF1 հեռուստաընկերությունը հայտնել է, որ նախնական տվյալներով, ավելի քան 65,5%-ով Ֆրանսիայի նախագահ է ընտրվել Էմանուել Մակրոնը։

## Ծանոթագրություններ

Կատեգորիա:Նախագահական ընտրություններ ըստ երկրի
Կատեգորիա:Ֆրանսիայի քաղաքականություն
Կատեգորիա:2017 Ֆրանսիայում